Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20156

2. MEGHATÁROZÁSOK Ha a jelen Függelék alábbiakban felsorolt kifejezésihez további magyarázat nem társul, akkor e kifejeések jelentése a következő: Pontosság (Accuracy). A mért érték közelítésének foka, egy olyan valóságos értékhez, amelyet ettől a méréstől függetlenül határoztak meg. Kalibráló gáz (Calibration gas). A műszerek szabályozásánál, beállításánál, és időszakos ellenőrzésénél alkalmazott nagyon pontos összetételű etalon referencia gáz. Koncentráció (Concentration). Az illető alkotórész gázkeverékben jelen lévő térfogat része, térfogat százalékban, vagy részecske milliókban kifejezve. Láng-ionizációs detektor (Flame ionization detector). Diffúziós hidrogén - levegő lángdetektor, amely az e lángba egységnyi idő alatt belépő szénhidrogének mennyiségével névlegesen arányos jelet ad ki, általánosan feltételezve, hogy kijelzéseit a lángba lépő szénhidrogén atomok száma határozza meg. Interferencia (Interference) A műszer reakciója a mérni kívántakon kívül jelenlévő egyéb gáz-, vagy (gőz) komponensekre. Zaj (Noise). A műszer kimenetén jelentkező olyan véletlenszerű kitérések, amelyek nincsennek kapcsolatban a műszer által mért minta jellemzőivel, azok elhúzás jellemzőitől megkülönböztethetőek. Nem diszperz infravörös analizátor (Non-dispersive infrared analyster). Műszer, amely a 2007/70/II. szám kisugárzott ifravörös energia elnyelése segítségével, fajlagos komponensek szelektív mérését végzi. Millió részecskékre eső részecskék (ppm) (Parts per million ppm). A gázkeverék millió egységből álló egységében az adott, és a keverék összetevőjét képező gáz egységnyi térfogat koncentrációja, egység/millió formában kifejezve. Millió részecskékre eső szénrészecskék (ppmC) (Parts per million carbon - ppmC). A szénhidrogén moll része metán ekvivalencia alapján mérve és 10 a 6.-on-nal szorozva. Ilyen módon 1 ppm metán úgy jelölhető, hogy 1 ppmC. Bármely ppm-ben kifejezett szénhidrogén koncentráció átalakítása ppmC-ben, kifejezett ekvivalens mennyiséggé, úgy történik, hogy a ppm-ben kifejezett mennyiséget megszorozzák a gázmolekula összetételébe tartozó szénatomok számával. Például 1 ppm propán megfelel 3 ppmC szénhidrogénnek, 1 ppm hexán pedig, 6 ppmC szénhidrogénnek. Füst kiáramlás (Plume). A hajtómű által elhasznált gázok kiáramlása, beleértve a környezeti levegőt is, amellyel az elhasznált gázok keverednek. Etalon gáz (Reference gas). Adott és ismert összetételű gázkeverék, amelyet a műszer, a műszer által mérendő gáz koncentrációjának egységében kifejezett kitérések értelmezése alapjául használnak. Ismételhetőség (Repeatability). Pontosság, amellyel egy adott változatlan mintán a mérés megismétlésével rövid időn belül reprodukálható, anélkül, hogy a műszert közben újra beszabályoznák. Felbontó képesség (Resolution) A mérési eredményekben bekövetkezett legkisebb változás, amely kimutatható. A műszer reakciója (Response). A műszer kimeneti jelének változása a minta gázkoncentráció változásának függvényében. Valamint az a kimeneti jel, amely megfelel a mintában lévő adott gázkoncentrációnak. Stabilitás (Stability). Pontosság, amely egy adott mintán végzett ismételt mérések után, adott időtartamon keresztül fennáll. Nulla elhúzás (Zero drift). A műszer jelének időtől függő kitérése, nulla értékről, abban az esetben, ha a rajta átáramló gáz, a mérendő komponenst nem tartalmazza. Nulla gáz (Zero gas). Gáz, amelyet a műszer nulla, vagy semleges helyzetbe állításához használnak. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes